CELEX: 62011CN0629
Language: sk
Date: 2011-12-08 00:00:00
Title: Vec C-629/11 P: Odvolanie podané 8. decembra 2011 : Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (druhá komora) z  20. septembra 2011 vo veci T-298/09, Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia

18.2.2012   
            
            
               SK
            
            
               Úradný vestník Európskej únie
            
            
               C 49/17
            
         Odvolanie podané 8. decembra 2011: Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (druhá komora) z 20. septembra 2011 vo veci T-298/09, Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia
   (Vec C-629/11 P)
   2012/C 49/28
   Jazyk konania: angličtina
   
      Účastníci konania
   
   
      Odvolateľka: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (v zastúpení: N. Korogiannakis, M. Dermitzakis, Δικηγόροι)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu,
            
         
               —
            
            
               uplatnil svoju neobmedzenú právomoc a zrušil rozhodnutie Generálneho riaditeľstva pre vzdelávanie a kultúru zaradiť ponuky odvolateľky predložené ako odpoveď na vyhlásenie verejného obstarávania EAC/01/2008 týkajúceho sa externých služieb na poskytovanie vzdelávacích programov (ESP-ISEP) (Ú. v. EÚ 2008/S 158-212752), položka 1 „IS Development and Maintenance“ a položka 2 „IS Studies, Testing, Training and Support“, v poradí ako druhého poskytovateľa, ktoré bolo odvolateľke oznámené dvomi samostatnými listami z 12. mája 2009, ako aj návrh na náhradu škody podľa článkov 225 ES, 235 ES a 288 ES (teraz články 256 ZFEÚ, 268 ZFEÚ a 340 ZFEÚ) a náhradu škody vo výške 9 544 480 eur (3 945 040 eur za položku 1 a 5 599 440 eur za položku 2), ktorá vznikla v súvislosti s predmetným verejným obstarávaním,
            
         
               —
            
            
               vrátil vec Všeobecnému súdu, aby rozhodol vo veci samej,
            
         
               —
            
            
               zaviazal Komisiu na náhradu trov konania a ďalších trov, ktoré odvolateľka vynaložila v súvislosti s týmto odvolaním, vrátane trov vynaložených v súvislosti s pôvodným konaním pred Všeobecným súdom týkajúcim sa žaloby o neplatnosť.
            
         
      Odvolacie dôvody a hlavné tvrdenia
   
   
               1.
            
            
               Odvolateľka na podporu svojho odvolania uvádza jediný odvolací dôvod, ktorý sa zakladá na nesprávnom výklade článku 100 ods. 2 nariadenia o rozpočtových pravidlách (1) a článku 149 ods. 2 vykonávacieho nariadenia.
            
         
               2.
            
            
               Odvolateľka sa domáha zrušenia rozsudku vo veci T-298/09, keďže Komisia si včas nesplnila povinnosti vyplývajúce z ustanovení článku 100 ods. 2 nariadenia o rozpočtových pravidlách a článku 149 ods. 2 vykonávacieho nariadenia, ktoré sú základnými procesnými požiadavkami. Navyše obmedzené informácie, ktoré boli oneskorene oznámené odvolateľke, sa nemôžu v žiadnom prípade považovať za dostatočné a ani za splnenie povinnosti odôvodnenia stanovenej v článku 100 ods. 2 nariadenia o rozpočtových pravidlách, keďže toto oznámenie neobsahuje nijaké odôvodnenie alebo vysvetlenie týkajúce sa príslušného hodnotenia a neobsahuje ani informáciu v súvislosti s vlastnosťami a súvisiacimi prednosťami uchádzača, ktorý sa umiestnil v poradí ako najlepší.
            
         
      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 16.9.2002, s. 1; Mim. vyd. 01/004, s. 74).